2023 కర్ణాటక శాసనసభ ఎన్నికలు

**కర్ణాటక శాసనసభ**లోని మొత్తం 224 మంది సభ్యులను ఎన్నుకోవడానికి 2023 మే 10న శాసనసభ ఎన్నికలు జరిగాయి. కర్ణాటక శాసనసభ ఎన్నికలు 2018 మేలో జరగగా దాని పదవీకాలం 2023 మే 24న ముగిసింది. క‌ర్ణాటక అసెంబ్లీ ఎన్నిక‌ల షెడ్యూల్‌ను 2023 మార్చి 29న సీఈసీ రాజీవ్ కుమార్ ప్ర‌క‌టించాడు. కర్ణాటకలో మొత్తం 224 అసెంబ్లీ స్థానాల‌కు 2023 మే 10న పోలింగ్ జరగగా, 2023 మే 13న ఫలితాలు వెల్లడించారు.

కర్ణాటకలో మొత్తం 5 కోట్ల 21లక్షల మంది ఓటర్లు తమ ఓటు హక్కును కలిగి ఉన్నారు. ఇందులో 2 కోట్ల 59 లక్షల మంది మహిళా ఓటర్లు కాగా, 2 కోట్ల 62 లక్షల మంది పురుష ఓటర్లు ఉన్నారు. ఈ ఎన్నికల్లో తొలిసారి 9లక్షల 17వేల మంది కొత్తగా ఓటు హక్కును పొందారు.

కర్ణాటక రాష్ట్రంలోని మొత్తం 224 స్థానాలకు ఎన్నికలకు మొత్తం 2,165 మంది అభ్యర్థులు పోటీ చేశారు. పార్టీల వారీగా చూస్తే బీజేపీ 224 స్థానాల్లో, కాంగ్రెస్ 223 స్థానాల్లో, జేడీఎస్ నుంచి 207 మంది, ఆమ్ ఆద్మీ పార్టీ తరపున 209 మంది, బీఎస్పీ నుంచి 133 మంది, జేడీయూ నుంచి 8 మంది అభ్యర్థులు, సీపీఐ నుంచి నలుగురు, స్వతంత్రులు 918 మంది పోటీ చేశారు. రాష్ట్ర వ్యాప్తంగా 37,777 ప్రాంతాల్లో 58,545 పోలింగ్ కేంద్రాల్లో ఓటర్ల ఓటు హక్కును వినియోగించుకున్నారు. కర్ణాటక 2023 అసెంబ్లీ ఎన్నికల్లో **73.19%** శాతం పోలింగ్ నమోదైంది.

## నేపథ్యం
కర్ణాటక 15వ శాసనసభ పదవీకాలం 2023 మే 24న ముగిసింది. మునుపటి అసెంబ్లీ ఎన్నికలు 2018 మేలో జరిగాయి. భారత జాతీయ కాంగ్రెస్ 135 సీట్లను గెలుచుకుని భారీ మెజారిటీతో ఎన్నికల్లో విజయం సాధించింది, 1989 ఎన్నికల తర్వాత కర్ణాటకలో స్థానాలు, ఓట్ల వాటా పరంగా ఇది వారి అతిపెద్ద విజయంగా నిలిచింది.

## 2018 రాజకీయ పరిణామాలు
2019 జూలైలో, అసెంబ్లీలో కాంగ్రెస్, జెడి(ఎస్) సభ్యుల రాజీనామాల కారణంగా సంకీర్ణ ప్రభుత్వం కూలిపోయింది. తదనంతరం, భారతీయ జనతా పార్టీ రాష్ట్ర ప్రభుత్వాన్ని ఏర్పాటు చేసింది, బి.ఎస్. యడ్యూరప్ప ముఖ్యమంత్రి అయ్యారు.

2021 జూలై 26న, యడ్యూరప్ప ముఖ్యమంత్రి పదవికి రాజీనామా చేశారు. బసవరాజ్ బొమ్మై 2021 జూలై 28న కొత్త ముఖ్యమంత్రిగా ప్రమాణ స్వీకారం చేశారు.

## ఎన్నికలకు ముందు ఫిరాయింపులు
2023 ఫిబ్రవరి 19న, బిజెపి నాయకుడు హెచ్.డి. తమ్మయ్య తన మద్దతుదారులతో కలిసి కాంగ్రెస్‌లో చేరారు. 2023 మార్చి 9న, బిజెపి ఎమ్మెల్సీ పుట్టన్న కాంగ్రెస్‌లో చేరారు. కర్ణాటక మాజీ ముఖ్యమంత్రి జగదీష్ షెట్టర్ 2023 16న బిజెపిని విడిచిపెట్టి, మరుసటి రోజు కాంగ్రెస్‌లో చేరారు. ఎన్నికలకు ముందు బిజెపిని విడిచిపెట్టిన ఇతర నాయకులలో లక్ష్మణ్ సావడి, ఎం పి కుమారస్వామి, ఆర్. శంకర్ ఉన్నారు.

## షెడ్యూలు
కర్ణాటక ఎన్నికల షెడ్యూల్‌ను 2023 మార్చి 29న ప్రకటించారు, 2023 మే 10న పోలింగ్ జరగింది, అదేరోజు ఓట్ల ఫలితాలు వెల్లడించారు.

## ఎన్నికల గణాంకాలు

### ఓటర్లు
రాష్ట్రంలోని మొత్తం ఓటర్లు 52,173,579 మంది, వీరిలో 26,200,000 మంది పురుషులు, 25,900,000 మంది మహిళలు, 4,699 మంది ట్రాన్స్‌జెండర్ ఓటర్లు ఉన్నారు. 16,976 మంది సెంటెనరియన్లు, 80 ఏళ్లు పైబడిన 12.15 లక్షల మంది ఓటర్లు 917,000 మంది మొదటిసారి ఓటుహక్కు పొందిన ఓటర్లు కూడా ఉన్నారు. అంతేకాకుండా, 555,000 మంది ఓటర్లు వికలాంగ ఓటర్లు ఉన్నారు.

### పోలింగ్ స్టేషన్లు
ఎన్నికల కోసం రాష్ట్రలో ఎన్నికల కమిషన్ 58,282 పోలింగ్ కేంద్రంలను ప్రకటించింది, వాటిలో 24,063 పట్టణ ప్రాంతాలలో, 34,219 గ్రామీణ ప్రాంతాలలో ఉన్నాయి. ఓటర్ల భాగస్వామ్యాన్ని మెరుగుపరచడానికి, 1,320 పోలింగ్ కేంద్రంలను మహిళలు నిర్వహించాలని, ఒక్కొక్కటి 224 యువత, వికలాంగుల సిబ్బంది నిర్వహించాలని కమిషన్ ప్రకటించింది. ఎన్నికల కోసం మైసూర్ పెయింట్స్, వార్నిష్ ద్వారా 130,000 చెరగని సిరా సీసాలు సరఫరా చేయబడ్డాయి.

## పార్టీలు, పొత్తులు
###### 

### 

### 

### ఇతరులు

## అభ్యర్థులు
జెడి(ఎస్) 93 మంది అభ్యర్థులతో కూడిన మొదటి జాబితాను 2022 2022 డిసెంబరు 19న 49 మంది అభ్యర్థులతో కూడిన రెండవ జాబితాను 2023 ఏప్రిల్ 14న విడుదల చేసింది. 2023 ఏప్రిల్ 15న 6 మంది అభ్యర్థులతో కూడిన మరొక జాబితాను, చామరాజ అభ్యర్థినిని ఏప్రిల్ 16న ప్రకటించారు. ఏప్రిల్ 19న 59 మంది అభ్యర్థుల జాబితాను విడుదల చేశారు. అదే రోజున, 12 నియోజకవర్గాల అభ్యర్థులను భర్తీ చేసిన మరొక జాబితాను విడుదల చేశారు. ఇతర నియోజకవర్గాలలో 7 ఇతర పార్టీలకు మద్దతు ఇచ్చారు. 2023 ఏప్రిల్ 20న 13 మంది అభ్యర్థులతో కూడిన తుది జాబితా విడుదల చేసారు.

కాంగ్రెస్ 2023 మార్చి 25న 124 మంది అభ్యర్థులతో కూడిన మొదటి జాబితాను, ఏప్రిల్ 6న 41 మంది అభ్యర్థులతో కూడిన రెండవ జాబితాను విడుదల చేసింది. దీని ద్వారా సర్వోదయ కర్ణాటక పార్టీకి ఒక స్థానం, 2023 ఏప్రిల్ 15న 43 మంది అభ్యర్థులతో కూడిన మూడవ జాబితా, ఏప్రిల్ 18న 7 మంది అభ్యర్థులతో కూడిన నాల్గవ జాబితా, ఏప్రిల్ 19న 4 మంది అభ్యర్థులతో కూడిన ఐదవ జాబితా (షిగ్గావ్ నియోజకవర్గానికి ప్రత్యామ్నాయంతో సహా)  2023 ఏప్రిల్ 20న 5 మంది అభ్యర్థులతో కూడిన ఆరవ, చివరి జాబితాను విడుదల చేసింది.

బిజెపి 2023 ఏప్రిల్ 11న 189 మంది అభ్యర్థులతో కూడిన మొదటి జాబితాను, ఏప్రిల్ 12న 23 మంది అభ్యర్థులతో కూడిన రెండవ జాబితాను, ఏప్రిల్ 17న 10 మంది అభ్యర్థులతో కూడిన మూడవ జాబితాను, ఏప్రిల్ 19న 2 మంది అభ్యర్థులతో కూడిన నాల్గవ, చివరి జాబితాను విడుదల చేసింది.

### జాబితా

## బీజేపీ  మానిఫెస్టో
బీజేపీ తమ మానిఫెస్టోను 2023 మే 1న ప్రకటించింది.

మానిఫెస్టోను ఆరు విభాగాలుగా విభజించారు- అన్నా (ఆహార భద్రత), అభయ (సామాజిక సంక్షేమం), అక్షర (విద్య), ఆరోగ్య (ఆరోగ్యం), అభివృద్ధి (అభివృద్ధి), ఆదాయ (ఆదాయం).

బీజేపీ మానిఫెస్టోలోని కొన్ని ముఖ్యాంశాలు:

* యూనిఫాం సివిల్ కోడ్ అమలు
* ఎన్‌ఆర్‌సీ పరిచయం
* అన్ని బిపిఎల్ కుటుంబాలకు మూడు ఉచిత వంట గ్యాస్ సిలిండర్లు
* బిపిఎల్  కుటుంబాలకు ప్రతిరోజూ అర లీటరు నందిని పాలు
* "సరసమైన, నాణ్యమైన, పరిశుభ్రమైన ఆహారం" కోసం అటల్ ఆహార కేంద్రాలను ఏర్పాటు చేయడం
* నెలవారీ ఉచితంగా 5 కిలోల మినుములు, 5 కిలోల గోధుమలు

## కాంగ్రెస్ మేనిఫెస్టో
#బీజేపీ ప్రభుత్వం తెచ్చిన అన్యాయకరమైన, ప్రజా వ్యతిరేక చట్టాలను రద్దు చేస్తామని కాంగ్రెస్ తెలిపింది. ప్రతీ గ్రామ పంచాయతీలో..భారత్ జోడో సోషల్ హార్మనీ కమిటీని ఏర్పాటు చేస్తామంది.
#2006 నుంచి సర్వీసుల్లో చేరిన పెన్షన్ అర్హత కలిగిన ప్రభుత్వ ఉద్యోగులకు ఒపిఎస్ పొడిగించే అంశాన్ని పరిశీలిస్తామని తెలిపింది.
#పిడబ్ల్యుడి, ఆర్‌డిపిఆర్, నీటి పారుదల, యుడి, విద్యుత్ రంగంలో అవినీతిని అంతం చేసేందుకు.. ప్రత్యేక చట్టం తెస్తామని ప్రకటించింది.
#నైట్ డ్యూటీ చేసే పోలీసులకు నెలకు రూ.5 వేల ప్రత్యేక అలవెన్స్ ఇస్తామని తెలిపింది.
#భజరంగ్ దళ్, పిఎఫ్‌ఐ తదితర సంస్థలు.. వివాదాస్పద వ్యాఖ్యలు, ఆందోళనలు చేస్తే.. అలాంటి సంస్థలు, వ్యక్తులపై కఠిన చర్యలు తీసుకుంటామని కాంగ్రెస్ తన మేనిఫెస్టోలో తెలిపింది. అవసరమైతే ఆ సంస్థల్ని పూర్తిగా బ్యాన్ చేసేందుకు చట్టపరంగా ముందుకెళ్తామని హామీ ఇచ్చింది.
#మిల్క్ క్రాంతి పథకం కింద రోజుకు 1.5 కోట్ల లీటర్ల పాల ఉత్పత్తి జరిగేలా చేస్తామన్న కాంగ్రెస్..రైతులకు పాల సబ్సిడీని రూ.5 నుంచి రూ.7కి పెంచుతామని తెలిపింది.
# 'గృహజ్యోతి' పథకం కింద గృహావసరాల కోసం 200 యూనిట్ల వరకూ ఉచిత విద్యుత్ 
# 'గృహలక్షి పథకం' కింద ఇంటి పెద్ద అయిన మహిళలకు రూ.2,000 నెలసరి సాయం
# 'అన్న భాగ్య' పథకం కింద బీపీఎల్ హౌస్‌హోల్డ్ సభ్యులు ఒక్కొక్కరికి రూ.10 కేజీల ఉచిత బియ్యం సరఫరా
# 'యువ నిధి' పథకం కింద నిరుద్యోగ గ్రాడ్యుయేట్లకు రూ.3,000, డిప్లమో హోల్డర్లకు రూ.1.500 చొప్పున నెలసరి భృతి 
# 'ఉచిత ప్రయాణం' పథకం కింద రాష్ట్ర రవాణా సంస్థ బస్సుల్లో మహిళలకు ఉచిత ప్రయాణ సదుపాయం

## జేడీ(ఎస్)  మేనిఫెస్టో
జేడీ(ఎస్) తన మేనిఫెస్టోను 2023 ఏప్రిల్ 27న విడుదల చేసింది.

* గర్భిణీ స్త్రీలకు ఆరు నెలలకు ₹ 6,000 భృతి
* వ్యవసాయ కార్మికుల కుటుంబాలకు ₹ 2,000 నెలవారీ ఆర్థిక సహాయం
* ఆటో డ్రైవర్లు, రిజిస్టర్డ్ సెక్యూరిటీ గార్డులకు ₹ 2,000 నెలవారీ భత్యం
* 6,006 గ్రామపంచాయతీలలో హైటెక్ ఆసుపత్రులు, పాఠశాలలు
* 6.8 లక్షల మంది ఉన్నత పాఠశాల విద్యార్థులకు ఉచిత సైకిల్
* ఫస్ట్ గ్రేడ్ కళాశాలల 60,000 మంది బాలికలకు ఎలక్ట్రిక్ మోపెడ్
* బెళగావిలో లెదర్ క్లస్టర్, రామనగర, చిక్కబళ్లాపూర్‌లోని సిల్క్ క్లస్టర్లు
* ప్రతి తాలూకాలో అనుబంధ పరిశ్రమ యూనిట్
* సంవత్సరానికి ఐదు ఉచిత గ్యాస్ సిలిండర్లు
* పాల ఉత్పత్తిదారులకు ప్రోత్సాహకాన్ని ₹2 పెంచడం
* మైసూరులోని డిస్నీ వరల్డ్‌తో కలిసి అమ్యూజ్‌మెంట్ పార్క్
* మహిళలు, స్వయం సహాయక సంఘాలకు రుణ మాఫీ
* రద్దు చేయబడిన 4% ముస్లిం కోటాను పునరుద్ధరించడం
* అప్పర్ భద్రత, అప్పర్ కృష్ణ వంటి నీటిపారుదల ప్రాజెక్టులకు ప్రోత్సాహకం
* మెదకట్టు, మహాదాయి, యెట్టినహోళే ప్రాజెక్టుల అమలు
* నందిని బ్రాండ్‌ను కాపాడతామని హామీ

## సర్వేలు

### అభిప్రాయ సేకరణలు

### ఎగ్జిట్ పోల్స్
ఎగ్జిట్ పోల్స్ 2023 మే 10న ప్రచురించబడ్డాయి.

## ఫలితాలు

### ఓటు వాటా

### సీట్ల వాటా

### పార్టీ వారీగా ఫలితాలు

### జిల్లాల వారీగా ఫలితాలు

## ఎన్నికైన సభ్యులు

## పర్యవసానాలు
భారత జాతీయ కాంగ్రెస్ అథ్యధిక మెజారిటీతో గెలిచింది. మైసూరు జిల్లా లోని వరుణ నియోజకవర్గం నుండి ఎన్నికైన శాసనసభ్యుడు సిద్ధరామయ్య, ప్రభుత్వాన్ని ఏర్పాటు చేయడానికి గవర్నర ు థావర్‌చంద్ గెహ్లాట్‌ను కలిసి, ముఖ్యమంత్రిగా నియమితుడు కావటాటానికి హక్కును అభ్యర్థించి, ముఖ్యమంత్రిగా నియమితుడయ్యాడు. రామనగర జిల్లా లోని కనకపుర నియోజకవర్గం నుండి ఎన్నికైన శాసనసభ్యుడు డి. కె. శివకుమార్ ఉప ముఖ్యమంత్రిగా నియమితులయ్యారు. మరో 8 మంది శాసనసభ్యులు 2023  మే 20న ప్రమాణ స్వీకారం చేశారు.

## మూలాలు

## ఇతర మూలాలు


వర్గం:కర్ణాటక శాసనసభ ఎన్నికలు
వర్గం:2023 భారత రాష్ట్రాల శాసనసభల ఎన్నికలు